CELEX: 32009R1269
Language: sk
Date: 2009-12-21 00:00:00
Title: Nariadenie Komisie (EÚ) č. 1269/2009 z  21. decembra 2009 , ktorým sa mení a dopĺňa nariadenie (ES) č. 243/2007, pokiaľ ide o minimálny obsah kŕmnej doplnkovej látky v krmive pre ošípané vo výkrme (Text s významom pre EHP)

22.12.2009   
            
            
               SK
            
            
               Úradný vestník Európskej únie
            
            
               L 339/27
            
         
      NARIADENIE KOMISIE (EÚ) č. 1269/2009
   z 21. decembra 2009,
   ktorým sa mení a dopĺňa nariadenie (ES) č. 243/2007, pokiaľ ide o minimálny obsah kŕmnej doplnkovej látky v krmive pre ošípané vo výkrme
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 13 ods. 3,
   keďže:
   
               (1)
            
            
               Nariadením Komisie (ES) č. 243/2007 (2) bol na desať rokov povolený enzýmový prípravok 3-fytáza z Aspergillus niger (CBS 101 672) ako kŕmna doplnková látka patriaca do kategórie zootechnické doplnkové látky na použitie pre odstavené prasiatka, ošípané vo výkrme a kurčatá vo výkrme.
            
         
               (2)
            
            
               Spoločnosť BASF SE, držiteľ povolenia uvedeného enzýmového prípravku, predložila v súlade s článkom 13 ods. 3 nariadenia (ES) č. 1831/2003 žiadosť, v ktorej žiada o zmenu podmienok povolenia pre ošípané vo výkrme, a to znížením minimálneho obsahu doplnkovej látky v krmive. K uvedenej žiadosti boli pripojené príslušné údaje podporujúce žiadosť o zmenu.
            
         
               (3)
            
            
               Úrad dospel vo svojom stanovisku zo 7. júla 2009 k záveru, že existujú dostatočné dôkazy na podporu účinnosti enzýmového prípravku 3-fytáza z Aspergillus niger (CBS 101 672) u ošípaných vo výkrme pri nižšom minimálnom obsahu 100 FTU na kilogram kompletného krmiva (3).
            
         
               (4)
            
            
               Nariadenie (ES) č. 243/2007 by sa preto malo zodpovedajúcim spôsobom zmeniť a doplniť.
            
         
               (5)
            
            
               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO NARIADENIE:
   Článok 1
   V siedmom stĺpci s názvom Minimálny obsah v prílohe k nariadeniu (ES) č. 243/2007 sa slová „280 FTU“ nahrádzajú slovami „100 FTU (4)“.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 21. decembra 2009
      
         
            Za Komisiu
         
         
            predseda
         
         José Manuel BARROSO
         
      
   
   
      (1)  Ú. v. EÚ L 268, 18.10.2003, s. 29.
   
      (2)  Ú. v. EÚ L 73, 13.3.2007, s. 4.
   
      (3)  The EFSA Journal (2009) 1184, s. 1.
   
      (4)  1 FTU je množstvo enzýmu, ktoré pri pH 5,5 a teplote 37 °C uvoľní za minútu 1 mikromol anorganického fosfátu z fytátu sodného.